ბრეილის ჟუდეცი
ბრეილის ჟუდეცი (რუმ. Judeţul Brăila) — ჟუდეცი სამხრეთ-აღმოსავლეთ რუმინეთში, ვლახეთის ოლქში. ფართობი 4766 კმ², მოსახლეობა 304 925 ადამიანი (2011). ადმინისტრაციული ცენტრი ქალაქი ბრეილა. ტერიტორია გაშლილია ქვემო დუნაის დაბლობზე, ნაწილობრივ დუნაის ჭალაში, სადაც განვითარებულია მებოსტნეობა და მეცხოველეობა. ქალაქი ბრეილა მნიშვნელოვანი სატრანსპორტო კვანძია, ქვეყნის ერთ-ერთი უდიდესი ნავსადგური.